**У дапамогу будучаму прадпрымальніку**

Аддзел дзяржаўнай службы занятасці ўпраўлення па працы, занятасці і сацыяльнай абароне Ваўкавыскага райвыканкама (далей – упраўлення) у адпаведнасці з Палажэннем аб садзейнічанні беспрацоўным у арганізацыі прадпрымальніцкай дзейнасці, дзейнасці па аказанні паслуг у сферы аграэкатурызму, рамеснай дзейнасці, зацверджаным пастановай Савета Міністраў Рэспублікі Беларусь № 342 ад 7 сакавіка 2008 г. аказвае беспрацоўным грамадзянам садзейнічанне ў арганізацыі прадпрымальніцкай дзейнасці, дзейнасці па аказанні паслуг у сферы аграэкатурызму, рамеснай дзейнасці, якое выяўляецца ў атрыманні фінансавай падтрымкі.

Фінансавая падтрымка аказваецца беспрацоўным на падставе прадстаўленых імі дакументаў (заява, тэхніка-эканамічнае абгрунтаванне, у тым ліку фінансавае (бізнэс-план)) ў выглядзе субсідыі.

Пераважнае права на садзейнічанне ў арганізацыі прадпрымальніцкай дзейнасці прадастаўляецца беспрацоўным, якія не маюць магчымасці атрымаць прыдатную работу і арганізуе найбольш значныя для Ваўкавыскага раёна віды прадпрымальніцкай дзейнасці.

Субсідыя прадастаўляецца ў памеры 11-кратнай велічыні бюджэту пражытачнага мінімуму ў сярэднім на душу насельніцтва (далей – бюджэт пражытачнага мінімуму), дзеючага на дату заключэння з беспрацоўным дагавора аб прадастаўленні субсідыі.

Пры арганізацыі прадпрымальніцкай дзейнасці, дзейнасці па аказанні паслуг у сферы аграэкатурызму, рамеснай дзейнасці беспрацоўнымі, зарэгістраванымі па месцы жыхарства ў малых гарадах і раёнах з высокай напружанасцю на рынку працы, пералік якіх вызначаецца дзяржаўнай і (або) абласнымі праграмамі садзейнічання занятасці насельніцтва, а таксама ў сельскіх населеных пунктах, субсідыя прадастаўляецца ў памеры 15-кратнай велічыні бюджэту пражытачнага мінімуму, дзеючага на дату заключэння з беспрацоўным дагавора аб прадастаўленні субсідыі.

Пры арганізацыі беспрацоўнымі прадпрымальніцкай дзейнасці, звязанай з укараненнем вынікаў навуковых даследаванняў і распрацовак (аб'ектаў права прамысловай уласнасці – вынаходства, карыснай мадэлі, прамысловага ўзору, сорту расліны, тапалогіі інтэгральнай мікрасхемы), субсідыя прадастаўляецца ў памеры 20-кратнай велічыні бюджэту пражытачнага мінімуму, дзеючага на дату заключэння з беспрацоўным дагавора аб прадастаўленні субсідыі.

 Субсідыя прадастаўляецца беспрацоўным, якія дасягнулі 18-гадовага ўзросту, калі яны на працягу аднаго месяца з дня рэгістрацыі ў якасці беспрацоўных не змаглі працаўладкавацца на прыдатную працу або зарэгістраваных у якасці беспрацоўных пасля праходжання прафесійнай падрыхтоўкі, перападрыхтоўкі, павышэння кваліфікацыі.

Для больш эфектыўнай арганізацыі работы ў якасці індывідуальнага прадпрымальніка беспрацоўным прапануецца прайсці навучальныя курсы «Асновы прадпрымальніцкай дзейнасці»

Ваш план дзеянняў:

1. Падача ўпраўленню заявы аб прадастаўленні субсідыі і тэхніка-эканамічнага абгрунтавання (бізнес-плана).

2. Пасля паведамлення аб прыняцці станоўчага рашэння аб выдзяленні субсідыі з'явіцца ў упраўленне для падпісання дагавора аб прадастаўленні субсідыі.

3. Адкрыць бягучы (разліковы) банкаўскі рахунак і прадаставіць ва ўпраўленне выпіску з банка.

4. Пасля атрымання субсідыі на Ваш бягучы (разліковы) банкаўскі рахунак з'явіцца ў упраўленне для атрымання даведкі, неабходнай пры рэгістрацыі індывідуальным прадпрымальнікам.

5. Зарэгістравацца ў якасці індывідуальнага прадпрымальніка ў аддзеле эканомікі Ваўкавыскага райвыканкама.

6. Падаць ва ўпраўленне копію пасведчання аб дзяржаўнай рэгістрацыі індывідуальнага прадпрымальніка.

7. Падаць ва ўпраўленне копію спецыяльнага дазволу (ліцэнзіі) пры арганізацыі віду прадпрымальніцкай дзейнасці, які патрабуе спецыяльнага дазволу (ліцэнзіі).

8. Прадаставіць ва ўпраўленне неабходныя фінансавыя дакументы, якія пацвярджаюць мэтавае выкарыстанне атрыманай субсідыі ў адпаведнасці з бізнес-планам не пазней трох месяцаў з дня рэгістрацыі ў якасці індывідуальнага прадпрымальніка.

9. У выпадку парушэння ўмоў дагавора аб прадастаўленні субсідыі вярнуць атрыманую суму субсідыі, выплаціць працэнты.

**Ваш партнёр і кансультант:**

Аддзел дзяржаўнай службы занятасці ўпраўлення па працы, занятасці і сацыяльнай абароне Ваўкавыскага райвыканкама.

г. Ваўкавыск, вул. Дзяржынскага, 3,

тэл. 4-39-02, 4-48-72.